Document ID: 32005D0823

KOMISIJOS SPRENDIMAS
2005 m. lapkričio 22 d.
iš dalies keičiantis Sprendimą 2001/671/EB, įgyvendinantį Tarybos direktyvą 89/106/EEB dėl stogų ir stogo dangų reakcijos į išorinį gaisrą klasifikacijos
(pranešta dokumentu Nr. C(2005) 4437)
(Tekstas svarbus EEE)
(2005/823/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač jos 20 straipsnio 2 dalies a punktą,
kadangi:
(1)
2001 m. rugpjūčio 21 d. Komisijos sprendime 2001/671/EB, įgyvendinančiame Tarybos direktyvą 89/106/EEB dėl stogų ir stogų dangų (2) degumo nuo išorės gaisro klasifikacijos, buvo nustatyta stogų ir stogų dangų degumo nuo išorės gaisro charakteristikų klasifikavimo sistema.
(2)
Atliekant dokumento peržiūrėjimą turėtų būti numatytos papildomos degumo klasės, derinantis prie kontrolės reikalavimų Airijoje ir Jungtinėje Karalystėje.
(3)
Sprendimas 2001/671/EB turėtų būti iš dalies atitinkamai papildytas.
(4)
Šiam sprendimui papildyti numatytos priemonės atitinka Nuolatinio statybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/671/EB priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2005 m. lapkričio 22 d.

Labels: 3
7
1
20